Toshkentdagi 3 ta bozor 2017-yilda olgan foydasi yuzasidan hisobot berdi

Toshkent shahrida joylashgan 3 ta bozor 2017-yilda olgan foydasi yuzasidan hisobot berdi. Bu haqda Spot ma’lum qildi.

Ularga ko‘ra, “Parkent universal savdo kompleksi” (Parkent bozori) 89, “Eski juva dehqon bozori” (Chorsu bozori) 117, “Aviasozlar dehqon bozori” (Kadishev bozori) 235 million so‘m foyda olgan.
Har bir holatda soliqlar to‘langandan keyingi sof foyda ko‘rsatilgan.
Jumladan, “Eski juva dehqon bozori”ning o‘tgan yildagi jami tushumi 8,2 milliard, soliqqacha bo‘lgan daromadi esa 4,35 milliard so‘mni tashkil etdi. 4,24 milliard so‘m miqdoridagi daromad solig‘ini to‘lagach, bozor ixtiyorida 117 million so‘m sof foyda qolgan.